नई दिल्ली। नॉर्थ कोरिया के तानाशाह ने जिस तरह से अपने देश में चल रहे न्युक्लियर टेस्ट को बंद करने का ऐलान किया है, उसके बाद लगातार अंतर्राष्ट्रीय मंच पर नॉर्थ कोरिया के साथ अन्य देशों का रवैया बदला है। इतिहास में पहली बार नॉर्थ कोरिया का तानाशाह किम जोंग उन सीमा पार करके दक्षिण कोरिया पहुंचा है। वह यहां न्यूक्लियर संकट पर होने वाली समिट में हिस्सा लेने के लिए पहुंचा है। दक्षिण कोरिया के राष्ट्रपति मून जे इन से किम जोंग ने इस दौरान मुलाकात की।